Saksalaiset ovat menettäneet uskonsa rajattomaan Eurooppaan.

Kaksi saksalaista kolmesta haluaakin kansalliset rajat takaisin ja Schengenin sopimuksen heittämistä romukoppaan. Saksalaiset eivät ole yksin. Ranskalaisista enemmistö eli 72 prosenttia ja italialaisista taas 60 prosenttia ei luota eurooppalaiseen rajavalvontaan ja haluaisi palauttaa kansalliset rajat.

Tulokset ovat Pariisissa toimivan Ifop-instituutin Ranskassa, Saksassa ja Italiassa järjestämästä tutkimuksesta.

Viime vuonna alkanut pakolaisvyöry sekä Pariisin ja Brysselin terrori-iskut ovat muuttaneet suhtautumista rajattomaan Eurooppaan.